במדי יובנטוס, מארוקי שיחק שמונה שנים, פתח בהרכב הפותח תחת מאמנים כמו דינו זוף, לואיג'י מאיפרדי וג'ובאני טרפטוני, ואף לבש את חולצה מספר 10 במהלך עונת 1989/90, אף על פי שקיבל פחות דקות תחת המאמנים טרפטוני ומרצ'לו ליפי בשנים המאוחרות יותר. במהלך השהות שלו בקבוצה הוא זכה בגביע האיטלקי ובגביע אופ"א ב-1990, לאחר ניצחון בצמד משחקי הגמר בהם ניצחה יובנטוס 3–1 בסיכום המפגשים. כשעוד גביע אופ"א נוסף להישגיו ב-1993 (לאחר ניצחון 6-1 בסיכום שני מפגשי הגמר על בורוסיה דורטמונד), דאבל של אליפות הליגה והגביע האיטלקי ב-1995, ובעונתו האחרונה בקבוצה זכה בסופר קאפ האיטלקי ובליגת האלופות. הוא פרש מכדורגל בשנת 2000.
קריירה בינלאומית.
מארוקי רשם 11 הופעות עבור המדים הלאומיים של נבחרת איטליה בין השנים 1988 ל-1991, ואף נכלל בסגל שלה למונדיאל 1990 על ידי המאמן, אזליו ויצ'יני; בטורניר זה איטליה סיימה במקום השלישי. הוא לא שיחק באף משחק בטורניר בשל נוכחותם של ג'וזפה ג'יאניני, ניקולה ברטי וקרלו אנצ'לוטי בקישור. ב-22 בדצמבר 1988, ערך את הופעת הבכורה שלו בנבחרת בניצחון 0–2 על נבחרת סקוטלנד. ב-13 בפברואר 1991, הוא ערך את ההופעה האחרונה שלו במדי הנבחרת בתיקו המאופס נגד נבחרת בלגיה.
לאחר הפרישה.
לאחר שפרש מכדורגל, מארוקי החל לעבור כמנהל הספורטיבי של בולוניה, בנוסף לעמדות ניהוליות אחרות; הוא עבד בנוסף כמגלה כישרונות וגם במחלקת הנוער של הקבוצה. כיום, הוא עובד כפרשן ברשת הטלוויזיה Sky Sport Italia.
סגנון המשחק.
מארוקי היה קשר מרכזי או קשר רחבה לרחבה, למרות שהוא לא היה שחקן יצירתי במיוחד. מארוקי נודע בשל העקביות שלו, ויכול היה לפרוץ את הגנת היריבה ולאחר מכן להתחיל התקפות לקבוצתו.
במבה קבוצה אתנית
פוקימון חרב ומגן
פוקימון חרב (באנגלית: Pokémon Sword) ופוקימון מגן (באנגלית: Pokémon Shield) הם שני משחקי תפקידים אשר פותחו על ידי Game Freak והופצו בלעדית על ידי נינטנדו לקונסולת הנינטנדו סוויץ'. שני המשחקים הללו הם הראשונים בדור השמיני של משחקי פוקימון. המשחקים יצאו ב-15 בנובמבר 2019. ב-17 ביוני 2020 יצאה ההרחבה הראשונה של המשחקים, "The Isle of Armor" (בתרגום חופשי: אי השריון); וב-22 באוקטובר 2020 יצאה ההרחבה השנייה של המשחקים, "The Crown Tundra" (בתרגום חופשי: טונדרת הכתר).
משחקיות.
כמו במשחקים הקודמים בסדרה, עלילת המשחקים עוקבת אחר מסעו של מאמן פוקימונים צעיר במחוז השמיני.
המשחק מתרחש במחוז "גאלאר" המבוסס על בריטניה הגדולה. וברחבי מפת המשחק ניתן להגיע למקומות אייקונים כגון מגדל שעון המבוסס על שעון הביג בן וארמון המבוסס על ארמון וסטמינסטר.
המשחק מציג שלושה פוקימונים התחלתיים חדשים:
מכוני הפוקימונים יחזרו לאחר שחסרו במשחקי "פוקימון שמש וירח". עם זאת, Game Freak הכריזה כי לראשונה פוקימונים רבים מהדורות הקודמים לא יהיו זמינים במשחקי חרב ומגן, דבר שעורר ביקורת רבה מצד קהל השחקנים.
מטרת השחקן היא לתפוס את כל הפוקימונים, להשיג שמונה תגי מכון, ולנצח את ליגת הפוקימונים, וכך להפוך לאלוף המחוז החדש. במקביל, עליו להתמודד עם צוות Yell שמנסים להאט אותו וכן לנצח את רוז, ראש תאגיד אנרגיה במחוז שרוצה להציל את המחוז ממשבר האנרגיה שהוא חווה, אבל בדרכים לא כשרות. במטרה לעשות זאת, לשחקן ניתנת האפשרות לתפוס 400 פוקימונים, אולם הוא יכול להחזיק באמתחתו רק שישה ואיתם להילחם. במהלך הסיפור השחקן יפגוש בדמויות רבות, חלקן חברותיות וחלקן אויבות וכן בפוקימונים חדשים שייחודיים למחוז ובפוקימונים אגדיים חדשים.
חידושים.
במשחק נוספו כמה חידושים לעומת המשחקים הקודמים בסדרה:
Dynamax &amp; Gigantamax.
ברחבי המחוז גאלאר קיימת אנרגיה מיוחדת שהאזרחים נעזרים בה בתור מקור כוח. אולם, גם פוקימונים נעזרים בה במטרה לגדול לשתי צורות עיקריות:
מכניקות משחק כגון מהלכי ה-Z (שהוצגו במשחקי "שמש וירח") וכן התפתחויות מגה (שהוצגו במשחקי X/Y) לא מופיעות במשחקים האלו.
האזור הפראי.
בין חלק מהערים קיים אזור שנקרא "האזור הפראי" בו השחקן יכול להתחבר לשירות האונליין של הסוויץ' ולפגוש בשחקנים אחרים. השחקן יכול לפגוש באנשי צוות ליגת הפוקימונים שימכרו לשחקן מתקפות חדשות תמורת נקודות Watts שהשחקן יכול להשיג מקרבות Max Raids וכן באשפי המחנאות שיעניקו לשחקן צעצועים חדשים ואפשרויות חדשות למחנה ברגע שהשחקן בישל מספר מסוים של מתכוני קארי. במהלך הטיול באזור הפראי, אם השחקן מחובר לשירות האונליין, הוא יראה סביבו שחקנים נוספים מטיילים במפה בסמוך אליו. כאשר השחקן ינסה לדבר עם אחד מהם, יתחיל דיאלוג אוטומטי שבסופו אותו שחקן יעניק לשחקן חפץ במתנה (מרכיב לבישול, פרי או חפץ ששווה כסף).
מחנה.
השחקן יכול להקים מחנה בכל מקום במפה (מלבד במכונים) בהם הוא יכול לשחק עם הפוקימונים שלו בעזרת צעצועים, מה שמעלה את רמת החברות שלהם כלפיו ואפילו לבשל להם אוכל. אם השחקן מחובר לשירות האונליין של הקונסולה ומקים מחנה באזור הפראי, שחקנים אחרים יכולים להצטרף למחנה של השחקן ולבשל ביחד איתו.
Max Raid Battles.
ברחבי האזור הפראי יש קנים של פוקימונים וכאשר אלו זוהרים, השחקן יכול להיכנס אליהם ובעזרת שחקנים נוספים להילחם בפוקימון שגדל לצורת דיינאמקס או ג'ייגנטמקס ואפילו לתפוס אותו לעצמו לאחר שניצח. קרבות אלו נקראים "Max Raid Battles" ולאחר שהשחקן מנצח הוא יכול ללכוד את הפוקימון נגדו הוא נלחם ואפילו לזכות בשלל דברים כגון מתקפות חדשות, פירות וחפצים מיוחדים שהוא יכול להעניק לפוקימונים שלו.
האופניים.
במהלך הסיפור השחקן מקבל לרשותו אופניים רגילות ובהמשך הן זוכות לשדרוג ויכולות לנסוע על המים, מה שמחליף את המתקפה Surf (גלישה) מהמשחקים הקודמים. האופניים עצמן ניתנות לשדרוג בין לבין בעזרת Watts (אולם, השדרוג הוא רק למהירות הנסיעה ולא יותר) ובהרחבה "אי השריון" ניתן לעצב אותן מחדש.
מונית אווירית.
לאחר הטקס בעיר Motostock, השחקן מקבל מרוז גישה למונית המעופפת: מין תא שבו השחקן יושב ופוקימון ציפור בשם קורבינייט מטיס אותו ממקום למקום בחינם. על מנת לטוס לערים, על השחקן קודם להגיע אל העיר רגלית ורק לאחר מכן ניתנת האפשרות לטוס אליה בחופשיות בעזרת המונית. השירות מחליף את המתקפה Fly (תעופה) מהמשחקים הקודמים.
מכונים.
כמו במשחקים הקודמים בסדרה, משחקי "חרב ומגן" מציגים 8 מכוני פוקימונים. אך בניגוד אליהם, 6 מהם זהים, אולם 2 מהם בלעדיים לכל משחק:
המכון הרביעי בחרב הוא מכון הלחימה, בעוד במגן הוא מכון הרוח.
המכון השישי בחרב הוא מכון האבן, בעוד במגן הוא מכון הקרח.
עלילת המשחק.
בעבר הרחוק, אירוע בשם "היום האפל ביותר" הכה את מחוז גאלאר ופוקימון בשם אטרנטוס השתולל במחוז והאנרגיה שהופצה ממנו גרמה לתופעה בשם דיינאמקס הגורמת לפוקימונים לגדול לגודלי ענק. אולם, שני גיבורים נלחמו בו בעזרת חרב ומגן, הצליחו להביסו ולהכניסו לשינה עמוקה וכך הצילו את המחוז. עם השנים, בני אדם למדו לרתום את האנרגיה מאותו לילה והשתמשו בה כמקור חשמל במחוז וכן גרמו לפוקימונים שלהם לגדול לממדי ענק על מנת להילחם אחד בשני והתופעה הפכה לנפוצה בקרב קרבות פוקימון בגאלאר.
במחוז "גאלאר" של ימינו, קרבות מכון וכן ליגת הפוקימונים עצמה הם אירוע ספורט של ממש שבו צופים אלפי אנשים באצטדיונים ובטלוויזיה (בדומה לאירועי ספורט כגון המונדיאל בעולם האמיתי). השחקן מתחיל בעיירה בשם Postwick ומתגורר בשכנות לילד בשם הופ. אחיו הגדול של הופ, לאון הוא אלוף המחוז הנוכחי שניצח בסבב הקודם של ליגת הפוקימונים ובעל מעמד של סלבריטאי בקרב תושבי המחוז. המחוז עצמו מקבל את האנרגיה החשמלית שלו מתחנת כוח אותה מנהל אדם בשם רוז, איש עסקים עמיד ובעל חברת אנרגיה גדולה בגאלאר והספונסר הראשי של ליגת הפוקימונים במחוז.
השחקן והופ מקבלים מכתב "הסמכה" מלאון על מנת שיוכלו להשתתף בליגת הפוקימונים וכן ניתנת להם האפשרות לבחור את הפוקימון הראשון שאיתו יצאו למסע:
לאחר שהשחקן בחר את הפוקימון הראשון שלו הוא נאלץ להיכנס יחד עם הופ ליערות סמוך לביתו במטרה לחלץ פוקימון שנלכד שם. בתוך היער, השחקן והופ נתקלים בפוקימון משונה (האגדי של המשחק), לא מצליחים לתקוף אותו, מתעלפים ומחולצים על ידי לאון. לאחר מכן, השחקן מקבל את הפוקידע המחוזית מפרופסור מגנוליה ונכדתה סוניה (שבעצמה חוקרת אודות האגדה על היום האפל ביותר ומתלווה לשחקן ולהופ במסעם בנקודות שונות) הוא יוצא עם הופ, עובר את האזור הפראי ומגיע לעיר Motostock שם השחקן נרשם לליגת הפוקימונים ומקבל מדים שאיתם ישתתף בקרבות המכון ובליגה. לאחר ההרשמה, השחקן והופ הולכים לנוח במלון בעיר ומתמודדים לראשונה עם צוות Yell (הצוות הרשע במשחק הנוכחי. מהווים אזכור לאוהדי כדורגל חוליגנים) שתפקידם הוא לעודד מתמודדת בשם מארני ולעזור לה להגיע לליגה, תוך עיכוב והצקה למאמנים אחרים. לאחר שהשחקן והופ ניצחו את צוות Yell הם מכירים את מארני והולכים לישון.
בבוקר שלמחרת, השחקן, הופ ומארני ניגשים לטקס הפתיחה של ליגת הפוקימונים ומכירים את מאמני המכון של המחוז: